Juhana Piha

Sampo Juhana Piha (s. 29. syyskuuta 1960 Helsinki) on suomalainen dosentti, kliinisen fysiologian erikoislääkäri ja seksuaalilääketieteen asiantuntija ja kouluttaja.

Ura
Juhana Piha valmistui lääketieteen lisensiaatiksi 1985 ja lääketieteen tohtoriksi 1989 Turun yliopistosta. Hänen monografiana julkaistu englanninkielinen väitöskirjansa vuodelta 1988 oli otsikoitu Cardiovascular autonomic function tests: responses in healthy subjects and determination of the age related reference values. Fysiologian dosentiksi hänet otettiin Turun Yliopistoon 1993 ja fysiologian, erityisesti autonomisen hermoston fysiologian, dosentiksi Kuopion Yliopistoon 1994. Kliinisen fysiologian erikoislääkärin tutkinnon hän suoritti Turun Yliopistossa 1999. Hän on erikoistui 1990-luvulta alkaen peniksen verenkiertohäiriöihin ja alkoi tutkia niiden vaikutuksia erektioon. Pihan tutkimustoiminta on myöhemmin laajentunut kokonaisvaltaiseksi miesten ja naisten seksuaaliongelmien kartoittamiseksi ja hoitamiseksiAjassa: Henkilöitymä otetaan aina valokeilaan. Suomen Lääkärilehti 11.2.201130 000 Tarinaa seksistä. Helsingin Sanomat 19.6.2015 Hänellä  hänellä on NACSin vuonna 2007 myöntämä kliinisen seksologin (VET) tutkinto. Euroopan Erikoislääkäriyhdistyksen (UEMS) seksuaalilääketieteen jaos (Multidisciplinary Joint Committee of Sexual Medicine, MJCSM) myönsi hänelle seksuaalilääketieteen erityispätevyyden (Fellow of European Committee of Sexual Medicine, FECSM) vuonna 2012 ja seksuaalilääketieteen erityispätevyyden kouluttajan oikeudet vuonna 2016 MJCSM Secreteriat (mjcsm.secreteriat@gmail.com)Piha Juhana. Seksuaalilääketieteen erikoistumiskoulutus alkanut EU:n alueella. Suomen Lääkärilehti 2009;64:1696-97.

Piha on kirjoittanut yli 50 kansainvälisissä tieteellisissä lehdissä julkaistua vertaisarvioitua tutkimusta, kymmenittäin oppikirjatasoisia tekstejä seksuaalihäiriöistä ja antanut sadoittain haastatteluja erilaisille medioille seksuaalihäiriöistä. Suomalaisiin lääketieteellisiin lehtiin hän on kirjoittanut useita katsausartikkeleita seksuaalihäiriöistä Piha Juhana. Erektiohäiriön lääkehoito. Suomen Lääkärilehti 2003;58:2425-28Piha Juhana. Miten ja milloin aloitan testosteronihoidon? Suomen Lääkärilehti 2008;63:1947-50Piha Juhana. Ennenaikainen siemensyöksy aiheuttaa miehelle, kumppanille ja parisuhteelle merkittävää haittaa. Suomen Lääkärilehti 2007;62:3283-89. Hän on toimittajana ja kirjoittajana vuonna 2019 julkaistavassa Seksuaalilääketiede -oppikirjassa (Duodecim). Pihalla on lääkärin vastaanotto Turussa ja hän ylläpitää seksuaalihäiriöitä käsittelevää internet-sivustoa.

Piha on ollut myös mukana miesten seksuaalihäiriöitä käsittelevässä Jaakko Virtasen dokumenttielokuvassa Miehen mitta (1999)Miehen mitta, Yle, Vintti. Dokumentti näytettiin Suomessa ja useissa Euroopan maissa. Toisessa Pihan dokumentissa perehdytään nuoren miehen seksuaaliongelmiin ehkäisyneuvolan olosuhteissa.Koivula Liisa. Poikien oma opetusvideo kertoo mikä on miehen mitta. Suomen Lääkärilehti 2005;60:4:4102

Yksityiselämä
Juhana Pihan isä oli Turun kauppakorkeakoulun liiketaloustieteen professori Kalevi Piha ja äiti ekonomi Katarina Piha. Piha on naimisissa tiedotuspäällikkö Pia Pihan kanssa, ja hänellä on neljä lasta.

Lähteet

Aiheesta muualla
Juhana Piha. University of Turku, Department of Physiology  (researchgate.net)
Radio Rock: Juhana Piha (haastatteluvideot 3.8.2016) (radiorock.fi)
Heljä Salonen (13.12.2018) Erikoislääkärin huoli: ”Vastaanotot täyttyvät miehistä, jotka epäilevät penistään pieneksi” - mikropeniksen tarkat rajat on selvillä (iltalehti.fi)
Pinja Päivänen (19.6.2017) Moni mies kärsii tietämättään testosteronin puutteesta, mutta saa vääriä lääkkeitä – Tunnista nämä oireet (tilaajille) (hs.fi)
Katri Kallionpää (19.6.2014) 30 000 tarinaa seksistä (tilaajille) (hs.fi)

Luokka:Suomalaiset lääkärit
Luokka:Suomalaiset seksologit
Luokka:Vuonna 1960 syntyneet
Luokka:Elävät henkilöt